Sala á einnota hönskum, grímum og spritti hrundi í júní samkvæmt upplýsingum frá hreinsiefnaframleiðanda. Eftir smittölur vikunnar hefur salan rokið upp að nýju og ljóst er að fólk er að búa sig undir nýja bylgju.
Einar Kristjánsson framkvæmdastjóri Rekstrarvara segir að sala á spritti hafi tífaldast í fyrra. Hún hafi síðan dregist mikið saman í sumar þegar engin smit greindust. Eftir fund almannavarna í gær hafi orðið gífurleg aukning á sölu á grímum, spritti og hönskum. Mörg fyrirtæki segja að það sé krafa viðskiptavinarins að fyrirtækin bjóði viðskiptavinum sínum að spritta á sér hendurnar. Það er hans mat að svo verði áfram
Fyrirtækið Tandur er efnafyrirtæki sem framleiðir hreinsiefni fyrir matvælaiðnaðinn. Í maí í fyrra urðu hanskar, grímur og spritt söluhæstu vörur fyrirtækisins. Páll Sævar Guðjónsson er sölu og þjónustufulltrúi:
Sala á hönskum, grímum og spritti rauk upp eftir upplýsingafund almannavarna í gær. Sala á þessum vörum nánast hrundi í júní.